પ્રત્યેક હિંદુને બે ઓરતા હોય છે. એક કાશીમાં દર્શન કરવાની તથા બીજી હિમાલય પર્વતનાં દર્શન કરવાની. કાશી તો મહાતીર્થ છે. કાશી તો તીર્થોત્તમ છે. કાશી સર્વ તીર્થમાં સૌથી ઉત્તમમાં ઉત્તમ તીર્થ મનાયું છે. આજે પણ સર્વોત્તમ તીર્થ તરીકે કાશીની જ ગણના છે. કાશીની સ્મૃતિ જ્યારે મનમાં ઝબકે છે ત્યારે ભગવાન કાશી વિશ્વનાથ પણ મનની આંખ સમક્ષ આવી જ જાય. સાથેસાથે કાશીનાં ગંગામૈયા પણ મનને પવિત્ર કરતાં જાય.